62021CJ0602_INF
Rozsudok Súdneho dvora (druhá komora) z 20. apríla 2023 –Komisia/Poľsko (Environmentálny hluk)
(vec C‑602/21) (
1
)
„Nesplnenie povinnosti členským štátom – Smernica 2002/49/ES – Posudzovanie a riadenie environmentálneho hluku – Predchádzanie hluku – Aglomerácie, väčšie cestné úseky a väčšie železničné úseky – Článok 8 ods. 1 a 2 – Nevyhovujúce alebo neexistujúce akčné plány – Článok 10 ods. 2 – Príloha VI – Zhrnutie neexistujúcich akčných plánov“
1.
Životné prostredie – Posudzovanie a riadenie environmentálneho hluku – Smernica 2002/49 – Povinnosť členských štátov vypracovať akčné plány pre aglomerácie, väčšie cestné úseky a väčšie železničné úseky – Neprijatie akčných plánov pre zóny, pri ktorých nedošlo k prekračovaniu limitných hodnôt, v lehotách stanovených smernicou – Nesplnenie povinnosti
(Smernica Európskeho parlamentu a Rady 2002/49, článok 8 ods. 1 a 2, článok 10 ods. 2 a príloha VI)
(pozri body 28 – 30, bod 1 výroku)
2.
Životné prostredie – Posudzovanie a riadenie environmentálneho hluku – Smernica 2002/49 – Povinnosť členských štátov vypracovať akčné plány pre aglomerácie, väčšie cestné úseky a väčšie železničné úseky – Akčné plány nezahŕňajúce opatrenia plánované na nasledujúcich päť rokov s cieľom zachovať tiché oblasti – Nesplnenie povinnosti
(Smernica Európskeho parlamentu a Rady 2002/49, článok 8 ods. 1 a 2, článok 10 ods. 2 a príloha VI)
(pozri body 35, 36, bod 1 výroku)
3.
Životné prostredie – Posudzovanie a riadenie environmentálneho hluku – Smernica 2002/49 – Povinnosť členských štátov vypracovať akčné plány pre väčšie cestné a železničné úseky – Povinnosť oznámiť Komisii zhrnutia uvedených akčných plánov – Nesplnenie povinnosti – Odôvodnenie založené na nevyužívaní väčších cestných úsekov alebo vykonaní dodatočných analýz – Odôvodnenie založené na zmene alebo neprekročení limitných hodnôt hluku – Neprípustnosť
(Smernica Európskeho parlamentu a Rady 2002/49, článok 8 ods. 1 a 2, článok 10 ods. 2 a príloha VI)
(pozri body 41 – 45, 47, 48, bod 1 výroku)
Výrok
1.
Poľská republika si tým, že:
–
v lehotách stanovených smernicou Európskeho parlamentu a Rady z 25. júna 2002, ktorá sa týka posudzovania a riadenia environmentálneho hluku, neprijala akčné plány pre oblasti, v ktorých neboli prekročené limitné hodnoty,
–
nestanovila, aby akčné plány obsahovali opatrenia, ktoré plánuje prijať v najbližších piatich rokoch na účely ochrany tichých oblastí,
–
nevypracovala akčné plány týkajúce sa 13 väčších železničných tratí a 247 väčších ciest uvedených v prílohe A tohto rozsudku a
–
nepredložila zhrnutia akčných plánov týkajúce sa týchto väčších železničných tratí a ciest, ako aj 16 väčších ciest uvedených v prílohe B tohto rozsudku,
–
nesplnila povinnosti, ktoré jej vyplývajú z článku 8 ods. 1 a 2, prílohy V bodu 1 deviatej zarážky, ako aj z článku 10 ods. 2 tejto smernice v spojení s jej prílohou VI.
2.
Poľská republika je povinná nahradiť trovy konania.
(
1
)	Ú. v. EÚ C 490, 6.12.2021.